
Uusküla põik T3 aadressil asuvate
ehitiste teenindamiseks vajaliku
maa määramine
1. Asjaolud ja menetluse käik
Narva linnas on sõidu- ja kõnniteed, mis asuvad Uusküla põigul.

Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“  kohaselt on ehitiste kasutamise otstarve - tee, kood 21100.

Kuna Uusküla põigul asuvad ehitised on Narva linna omandis, siis ehitise alune maa-ala munitsipaliseeritakse. Munitsipaliseeritava maaüksuse moodustamise eesmärgil on 16.12.2015.a koostatud maa piiride ettepanek, mis on 23.12.2016.a kooskõlastatud Ida-Viru maavanemaga.
Narva Linnavalitsuse 02.10.2013.a korraldusega nr 927-k on moodustavale maaüksusele määratud aadress Narva linn, Uusküla põik T3.

Narva Linnavolikogu 19.05.2016.a otsusega nr 158 „Uusküla põik T3 maaüksuse munitsipaalomandisse taotlemine ja sihtotstarbe määramine“ määrati moodustatavale maaüksusele maa sihtotstarve - transpordimaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata ehitistele (kasutamise otstarve on tee, kood 21100), mis asuvad aadressil Narva linn, Uusküla põik T3, teenindamiseks (rajatiste paigutamiseks ja teehoiu korraldamiseks) vajaliku maa suuruseks 960 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

